Ülemineku hindamine, mille viib Kõrghariduse Kvaliteediagentuur läbi, on siin võtmetähtsusega, ekspertkomisjonid vaatavad üle kõigi 28 õppekavagrupi erialad kõigis meie kõrgkoolides ja annavad neile  hinnangu. Tänaseks on läbi vaadatud 12 õppekavagrupi õppekavad ja 2010. aasta sügisel lähevad hindamisele järgmised 8 ja viimased 2011. aastal. Eesmärgiks on Eesti kõrghariduses tagada rahvusvaheline kvaliteet, nii et tõepoolest kõik üliõpilased teaksid, et ükskõik millisesse Eesti kõrgkooli nad lähevad, siis seal on väga heal tasemel õpe ja nad ei saa petta.